Knut Aas

Knut Alfred Aas (født 30. november 1918 i Beitstad, død 23. desember 2010) var en norsk agronom, gårdbruker og politiker (Sp). Han var fylkesordfører i Nord-Trøndelag.

Han var utdannet sivilagronom fra Norges landbrukshøgskole fra 1946. Han var gårdbruker 1946–1985 på Nordtuv nordre på Jådåren i Beitstad, med 400 mål innmark. Aas var fylkesagronom ved Nord-Trøndelag landbruksselskap 1946–1959, senere fylkeslandbrukssjef 1976–1986.

Aas var ordfører i Beitstad kommune 1959–1963, ordfører i den sammenslåtte Steinkjer kommune 1968–1973 og fylkesordfører i Nord-Trøndelag 1968–1975. Han var også nestleder i Norges Bondelag og formann i Nord-Trøndelag Bondelag, ved siden av flere verv i landbrukssamvirket. Aas ledet fylkeslandbruksstyret i 17 år.

I 1990 ble Aas tildelt Kongens fortjenstmedalje i gull.

Referanser 

Fylkesordførere i Nord-Trøndelag
Ordførere i Steinkjer
Ordførere i Beitstad
Sp-ordførere i Nord-Trøndelag
Norske bønder
Norske agronomer
Kongens fortjenstmedalje i gull
Personer fra Steinkjer kommune
Fylkesordførere fra Sp